_:nb402bec269ef47fb83c80dc81069e88dxb0
<http://schema.org/articleBody>
"<p>Ο Παναγιώτης Φασούλας αποχαιρέτισε μέσω Facebook τον Ντούσαν Ίβκοβιτς, ο οποίος άφησε την τελευταία πνοή του στο Βελιγράδι, σε ηλικία 78 ετών, χαρακτηρίζοντάς τον ως έναν «από τους μεγαλύτερους Ευρωπαίους προπονητές της ιστορίας». Συγκεκριμένα, ο παλαίμαχος σέντερ, ο οποίος συνεργάστηκε με τον εκλιπόντα κατά τη θητεία του σε ΠΑΟΚ και Ολυμπιακό, έγραψε στη σχετική ανάρτησή του:</p>\r\n\r\n<p>«Το παγκόσμιο μπάσκετ θρηνεί. Ένας από τους μεγαλύτερους Ευρωπαίους προπονητές της ιστορίας ο Ντούσαν #Ίβκοβιτς δεν είναι πια κοντά μας. Άφησε πίσω του μια μυθική καριέρα στους πάγκους πολλών ομάδων, συνδέοντας τ' όνομά του με αναρίθμητες επιτυχίες.</p>\r\n\r\n<p>Καλό ταξίδι #Ντούντα».</p>\r\n\r\n<p>Στο μεταξύ, τη θλίψη του για την απώλεια του «σοφού» εξέφρασε και ο Σύνδεσμος Ελλήνων Προπονητών Καλαθοσφαίρισης. Στη σχετική ανακοίνωσή του ο ΣΕΠΚ αναφέρει:</p>\r\n\r\n<p>«Το Διοικητικό Συμβούλιο του ΣΕΠΚ και ο πρόεδρός του, Παναγιώτης Γιαννάκης, εκφράζουν τη βαθιά θλίψη και οδύνη τους για τον θάνατο του Ντούσαν Ίβκοβιτς, ο οποίος άφησε την τελευταία του πνοή την Πέμπτη 16 Σεπτεμβρίου σε ηλικία 77 ετών.</p>\r\n\r\n<p>Ο \"Ντούντα\" ήταν ένας δάσκαλος του αθλήματος, μια προσωπικότητα που άφησε το αποτύπωμά της εντός κι εκτός των παρκέ. Ένας άνθρωπος που δεν σταμάτησε να δουλεύει σκληρά, να μοιράζεται τις γνώσεις του και να εμπνέει όλους όσοι ασχολούνται με το μπάσκετ.</p>\r\n\r\n<p>Η απώλειά του αφήνει ένα τεράστιο, ένα δυσαναπλήρωτο κενό. Όχι μόνο στον χώρο του μπάσκετ, αλλά συνολικά στον παγκόσμιο αθλητισμό.</p>\r\n\r\n<p>Όλοι στον ΣΕΠΚ θέλουμε να εκφράσουμε τα ειλικρινή μας συλλυπητήρια στην οικογένεια και τους οικείους του εκλιπόντος.</p>\r\n\r\n<p>Ας είναι ελαφρύ το χώμα που θα τον σκεπάσει...».</p>\r\n"
<https://www2.zougla.gr/sports/mpasket/olimpiakos/article/fasoulas-gia-ivkovits-enas-apo-tous-megaliterous-evropeous-proponites-tis-istorias>